Diari Oficial de la Generalitat Valenciana


Sumari del DOGV 8045, del 22-05-2017 (2017/3349)

RESOLUCIÓ de 27 de març de 2017, del director general d'Agricultura, Ramaderia i Pesca, per la qual s'aprova la segona fase del Pla d'obres de millora de les infraestructures per al sector ramader de la província de Castelló.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8045

Data del DOGV
:   22-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3349


Data del document
:   27-03-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * política agrària regional
    * legislació
    * sector agrari
    * programa d'actuació
    * administració regional
    * ramat

RESOLUCIÓ de 27 de març de 2017, del director general d'Agricultura, Ramaderia i Pesca, per la qual s'aprova la segona fase del Pla d'obres de millora de les infraestructures per al sector ramader de la província de Castelló. [2017/3349]  
L'Ordre de 27 de novembre de 2008, de la Conselleria d'Agricultura, Pesca i alimentació, aprova el Pla d'obres de millora de les infraestructures per al sector ramader de la província de Castelló (DOCV 5909, 09.12.2008).  
Inicialment, l'ordre estableix el període d'execució de les obres del pla entre els anys 2008-2013. No obstant això, permet l'aprovació de fases posteriors, en funció del grau d'execució del pla.  
  
L'informe de 22 de març de 2017, del Servei d'Estructures Agràries i Cooperativisme posa de manifest que, d'un total de 110 actuacions que es preveien dur a terme en el període 2008-2013 a la província de Castelló, només se n'han fet dos. La inexistència de dotació pressupostària durant el període de referència ha impedit escometre les obres, que continuen sent necessàries per al desenvolupament del sector ramader de la província. Aquesta falta de recursos és la que ha propiciat la inactivitat per part d'aquesta Direcció General en el període 2014-2016, pel que fa al plantejament de l'aprovació d'una segona fase del pla d'obres.  
  
Una vegada superades les limitacions referides i vist l'informe esmentat adés del Servei d'Estructures Agràries i Cooperativisme sobre l'execució del Pla d'Obres de Millora de les Infraestructures per al Sector Ramader de la província de Castelló, i fent ús de les atribucions per a l'aplicació de l'Ordre de 27 de novembre de 2008, conferides en el seu apartat tercer, resolc:  
  
Aprovar la fase II del Pla d'obres de millora de les infraestructures per al sector ramader de la província de Castelló.  
  
El període per a l'execució de les obres serà entre 2017-2021.  
Es manté l'aprovació inicial d'actuacions i la classificació de les obres.  
  
La present resolució no posa fi a la via administrativa i contra aquesta podrà interposar-se un recurs d'alçada davant de la Secretaria Autonòmica d'Agricultura i Desenvolupament Rural, en el termini d'un mes comptat des de l??endemà de la publicació en el Diari Oficial de la Generalitat Valenciana, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 27 de març de 2017.- El director general d'Agricultura, Ramaderia i Pesca: Rogelio Llanes Ribas.